Dok su drugi normalni ljudi jučer obilježavali Oluju i pričali o njoj, ja sam se u svojoj besposlici bavio znanstvenim radom i pri tom slučajno naletio na formulaciju „oluja mozgova“. Na prvi pogled pojma nisam imao što bi to moglo biti, a onda sam doznao kako se radi o hrvatskom prijevodu izraza „brainstorming“, izraza koji označava metodu prikupljanja ideja u grupnom radu. Valja istisnuti tuđice, pa makar došli do situacije da ne poznamo pola vlastitog jezika. Kako god, mene je jučer ipak morala zapasti neka oluja, pa makar nisam želio pratiti sve te priče oko 20. godišnjice. Ne znam tko je preveo „brainstorming“ kao „oluju mozgova“, i je li to baš najbolji prijevod, i upotrebljava li ga tko u svakodnevnom govoru, no nakon što me u večernjim vijestima na tv-u zaskočilo prepričavanje onoga što je jučer izrečeno na televizijskim prijenosima u dva obilježavanja Oluje, u vojnim krajinama Zapadnog i Istočnog Rimskog Carstva, isturenim pograničnim tvrđavama katoličanstva i pravoslavlja, ponovno mi se formulacija „oluja mozgova“ nametnula kao nešto po čemu ću zapamtiti jučerašnji dan. Dakle, pogledajmo kakve su se sve ideje skupile, bolje: nataložile, u jučerašnjem brainstormingu, oluji mozgova, grupnom radu hrvatskog i srbijanskog političkog i crkvenog vrha. Skoknimo najprije do Knina, gdje su se osim golubova mira s govornica puštali i neki drugačije intonirani golubovi.

Bog, glavni strateg operacija „Kanaan desert storm“ i „Oluja“ - „Za tu smo radost došli zahvaliti Bogu, jer smo svjedoci događaja koji nisu protumačivi bez Božje prisutnosti i pomoći.“ (http://dnevnik.hr/vijesti/hrvatska/homilija-kardinala-bozanica-u-kninu---395490.html)

Žalimo mi sve žrtve, ali uvijek postoji neko 'ali' - „Žalimo za svakim izgubljenim životom, i hrvatskim i srpskim. No, opet naglašavam da je uzrok tome bila Miloševićeva ekspanzionistička velikosrpska politika.“ (http://dnevnik.hr/vijesti/hrvatska/govor-predsjednice-grabar-kitarovic-u-kninu---395526.html)

Rat i vojne akcije kao savršen poklon Gospi za njen blagdan - „Ako se hrvatski vjerni puk tijekom Domovinskoga rata predao zagovoru Blažene Djevice Marije, što su na poseban način, s krunicom u ruci, činili hrvatski branitelji, je li bilo moguće da se veličanstvena pobjeda ne izbori i na njezin blagdan? (http://dnevnik.hr/vijesti/hrvatska/homilija-kardinala-bozanica-u-kninu---395490.html)

Tuđman nije htio Hrvatsku bez Srba - „Izlazak Srba iz Hrvatske bio je predviđen upravo u Miloševićevom stožeru, Tuđman je tražio Srbe da ostanu.“ (Karamarko, http://net.hr/danas/hrvatska/proslava-oluje-tisucu-golubova-mira-pusteno-iz-knina-prema-vukovaru-i-tisucu-iz-vukovara-prema-kninu/)

Ili ipak jest? – Ovo bismo morali riješiti i jug i sjever. Riješiti, na koji način? /.../ Da nanesemo takve udarce da Srbi praktično nestanu. (Tuđman, http://www.index.hr/vijesti/clanak/procitajte-brijunske-transkripte-glavni-dokaz-haskog-suda-/547318.aspx)

„Pod snagom hrvatske vojske, pod mudrošću naših odluka i našeg vodstva nestalo ih je za dva-tri dana. Nisu imali vremena da pokupe ni svoje bezvrijedne novce, niti devize niti prljave gaće.“ (Tuđman, http://glasbrotnja.net/vijesti/hrvatska/govor-tudmana-o-oluji-i-kninu)

Čitaj: dosta je „nenarodne vlasti“, čeznemo za prijateljima iz HDZ-a - „Hrvatska čezne za unutarnjim prijateljem! Zato kao zagrebački nadbiskup, molim tebe, hrvatski politički dužnosniče, da budeš prijatelj hrvatskomu narodu; molim tebe, koji radiš u sudstvu, tebe u kulturi, tebe u znanosti, tebe u sportu, tebe u medijima, tebe u gospodarstvu da budeš prijatelj hrvatskomu narodu.“ (http://dnevnik.hr/vijesti/hrvatska/homilija-kardinala-bozanica-u-kninu---395490.html)

Bespoštedan borac za što kvalitetniji život (šačice branitelja i HDZ-a) - „'Branitelji danas nisu zadovoljni time kako Hrvatska izgleda, volio bih da je to sve skupa kvalitetnije. Danas se borimo za kvalitetniji život', kazao je Karamarko.“ (http://net.hr/danas/hrvatska/proslava-oluje-tisucu-golubova-mira-pusteno-iz-knina-prema-vukovaru-i-tisucu-iz-vukovara-prema-kninu/)

Let them eat the church walls - „Podsjetimo, dok je država za izgradnju crkve (u Kninu, op.a.) dala 10 milijuna kuna, a još najmanje toliko je bilo potrebno da se crkva dovrši, Knin se već godinama bori protiv nezaposlenosti, a četvrtina Kninjana živi od socijalne pomoći.“ (http://www.index.hr/vijesti/clanak/kninska-raskosna-crkva-jos-malo-pa-je-gotova-evo-kako-izgleda-devet-dana-prije-svecanog-otvorenja/832811.aspx)

Olimpijada za golubovei filozofija privilegiranih: šta će jednom golubu 200 kg hrane? - „Iz Knina je za Vukovar u utorak ujutro otpremljeno nešto više od tisuću golubova /.../ Istovremeno su iz Vukovara prema Kninu kamionom krenuli tamošnji golubovi. /.../ Najbrža ptica, odnosno onaj golub koji ostvari najveću prosječnu brzinu leta bit će nagrađen peharom ‘Let za slobodu’. Osim toga, životinja će dobiti 200 kilograma hrane za golubove. Sedam najbržih bit će nagrađeni s plaketama i sto, odnosno 75 kilograma hrane.“ (http://net.hr/danas/hrvatska/proslava-oluje-tisucu-golubova-mira-pusteno-iz-knina-prema-vukovaru-i-tisucu-iz-vukovara-prema-kninu/)

S Francekovim mudrim vodstvom do kraja križnog puta i polaganja hrvatske budućnosti u grob - „Vjerujemo da su križni puti našega naroda završeni pobjedom u Domovinskom ratu pod mudrim vodstvom dr. Franje Tuđmana.“ (http://www.franjevci-split-knin.com/)

Meanwhile, istočno od kninskog raja, u Srbiji se Oluja obilježila sasvim drukčijim tonovima. Odnosno, samo prividno su ta dva narativa drugačija. Sve to u ovoj golemoj nesretnoj vojnoj krajini nastaloj crkvenim raskolima i ratovima civilizacija ide po istoj shemi, slavljenje vlastitih zločina i zgražanje nad tuđim zločinima, oplakivanje svojih žrtava i ciničan podmijeh tuđim žrtvama. Tako smo u srpskoj verziji obilježavanja Oluje imali priliku slušati o „elementima genocida“ u Oluji (zar nije genocid prejaka reč, kako se govorilo samo par tjedana prije o Srebrenici), o tome kako je Oluja dovršila projekt Pavelićeve NDH, a posebno nas je dirnula lekcija iz hrišćanstva apostola Tome Nikolića. O infidels, poslušajte, pokajte se i obratite se na ispravne putove.

Apostol Toma, misionar svetog Save molitvom odgovara paganskim Hrvatima - „Istorija nas je naučila kako je u Hrvatskoj velika i neoprostiva, i jedina krivica biti Rom, Jevrej ili Srbin. Možda i zato što nisu imali svetog Savu da im usadi veru u hrišćansku ideju i običaj da na psovke i poruge odgovore molitvom.“ (https://www.youtube.com/watch?v=37WtJNdOXZA)

Toma Francois Marie Arouet Nikolić, prosvjetitelj Hrvatske - „I u stara su vremena Srbi koji su rađani na teritoriji današnje Hrvatske doprinosili ne samo naučnom, kulturnom i obrazovnom razvitku svog kraja, već i celog sveta. Jedan od njih, najpoznatiji među nama, Nikola Tesla, svojim je izumima osvetlio ceo svet. Mada to nije prosvetlilo Hrvatsku.“ (https://www.youtube.com/watch?v=37WtJNdOXZA)

Ima li istraživač Toma brojčane podatke o nasilnom pokrštavanju Srba u Hrvatskoj nakon 2013.? - „Treći ustaški metod, pokrštavanje i usput zastrašivanje preostalih Srba nikad prekinutim raspisivanjem poternica i podizanjem optužnica ostavljen je u zadatak novostvorenoj demokratskoj Hrvatskoj, članici EU. Da i ona nešto uradi.“ (https://www.youtube.com/watch?v=37WtJNdOXZA)

Molitva apostola Tome za prazne hrvatske duše - „Ostavila je ta Oluja /.../ prazninu u dušama progonitelja. Mi ćemo i dalje da se molimo da ta praznina u njihovim dušama ne bude ponovno ispunjena mržnjom, već iskrenim kajanjem.“(https://www.youtube.com/watch?v=37WtJNdOXZA)

Toma o hrvatskom fašizmu i nacizmu, iliti kako se zec rugao magarcu da su mu duge uši - „Danas su pali tako nisko da stradanje i patnju nemoćnih slave kao svoju pobedu i obeležavaju kao dan kad su obnovili svoju ustašku državu koja je bila priznata jedino od Hitlera. Organizovali su i vojnu paradu. Naravno da paradom nisu obeležili dan pobede nad fašizmom i nacizmom, nad koncentracionim logorima i genocidom. Kud bi protiv sebe?“ (https://www.youtube.com/watch?v=37WtJNdOXZA)

Stradanje nije propisno i kanonski obilježeno, ako se ne spomene krivnja Turaka – „Hrist nam je zapovedio da /.../ volimo i neprijatelje svoje, i da ih svojom ljubavlju lečimo od zla koje je u njima. To smo činili i blagodareći tome preživeli smo srednji vek, preživeli smo 500 godina od jednim narodom koji je bio daleko od kulture i pod tim narodom smo tim preživeli i evo doživeli slobodno vreme i slobodne dane.“ (patrijarh Irenej, https://www.youtube.com/watch?v=37WtJNdOXZA)

Čas apostola Tome o hrišćanskoj toleranciji i pružanje ruke prema susjedovom vratu... pardon, pružanje ruke susjedu - „Jer istinska je pobeda živeti u hrišćanskoj toleranciji i uspeti teškom mukom kada ti nije ni do čega da isreno i istrajno izgrađuješ mir među državama i ljudima. Činimo to, mada izgleda da ne može samo jedna strana, srpska, konstantno da pruža ruku pomirenja i saradnje, a da druga strana na sva zvona slavi tuđu nesreću i bol.“ (https://www.youtube.com/watch?v=37WtJNdOXZA)

Mesija Nikolić u akciji snabdijevanja bližnjih susjeda hljebom (mogao je umnožiti i koju ribu) - „Naši obrazi su čisti, a naš hleb je spreman da ode tamo odakle su potezali kamenje na nas.“ (https://www.youtube.com/watch?v=37WtJNdOXZA)

Tako je govorio Zaratustra Ćosić – „Nažalost mi smo postali jedan od tragičkih naroda ovoga sveta. Možda su Jevreji ispred nas, Jermeni također, a mi smo, iako mali, ali po žrtvama koje smo podneli, veliki kao i oni.“ (patrijarh Irenej, https://www.youtube.com/watch?v=37WtJNdOXZA)

Pripremio Marijan Oršolić